CELEX: 32002D0838
Language: el
Date: 2002-09-30 00:00:00
Title: 2002/838/Ευρατόμ: Απόφαση του Συμβουλίου της 30 Σεπτεμβρίου 2002 για τη θέσπιση ειδικού προγράμματος έρευνας και εκπαίδευσης, το οποίο θα υλοποιηθεί με άμεσες δράσεις από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας (2002-2006)

Avis juridique important

|

32002D0838

2002/838/Ευρατόμ: Απόφαση του Συμβουλίου της 30 Σεπτεμβρίου 2002 για τη θέσπιση ειδικού προγράμματος έρευνας και εκπαίδευσης, το οποίο θα υλοποιηθεί με άμεσες δράσεις από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας (2002-2006)  

Επίσημη Εφημερίδα αριθ. L 294 της 29/10/2002 σ. 0086 - 0093

Απόφαση του Συμβουλίουτης 30 Σεπτεμβρίου 2002για τη θέσπιση ειδικού προγράμματος έρευνας και εκπαίδευσης, το οποίο θα υλοποιηθεί με άμεσες δράσεις από το Κοινό Κέντρο Ερευνώνγια λογαριασμό της Ευρωπαϊκής Κοινότητας Ατομικής Ενέργειας (2002-2006)(2002/838/Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7 πρώτο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Με την απόφαση αριθ. 2002/668/Ευρατόμ(4), το Συμβούλιο ενέκρινε το έκτο πρόγραμμα πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας, (Ευρατόμ) που συμβάλλει επίσης στη δημιουργία Ευρωπαϊκού Χώρου Έρευνας (2002-2006) (καλούμενο εφεξής "πρόγραμμα πλαίσιο"), το οποίο θα τεθεί σε εφαρμογή μέσω προγραμμάτων έρευνας και εκπαίδευσης που εκπονούνται σύμφωνα με το άρθρο 7 της συνθήκης και στα οποία διευκρινίζονται οι λεπτομέρειες της υλοποίησής τους, καθορίζεται η διάρκειά τους και προβλέπονται τα μέσα που κρίνονται απαραίτητα.(2) Στο παρόν πρόγραμμα θα πρέπει να εφαρμοστούν οι κανόνες συμμετοχής επιχειρήσεων, ερευνητικών κέντρων και πανεπιστημίων και οι κανόνες διάδοσης των αποτελεσμάτων της έρευνας, για την υλοποίηση του προγράμματος πλαισίου.(3) Κατά την υλοποίηση του παρόντος προγράμματος, θα πρέπει να δοθεί έμφαση στην ενίσχυση της κινητικότητας και της κατάρτισης των ερευνητών, καθώς και στην προώθηση της καινοτομίας στην Κοινότητα.(4) Για τους σκοπούς της υλοποίησης του προγράμματος πλαισίου, ενδείκνυται να αναληφθούν δραστηριότητες διεθνούς συνεργασίας, βάσει κυρίως του κεφαλαίου 10 της συνθήκης, με τρίτες χώρες και διεθνείς οργανισμούς. Εν προκειμένω, το Κοινό Κέντρο Ερευνών (ΚΚΕρ) θα καταβάλει προσπάθειες για την εκπροσώπηση όλων των συμφερόντων της Κοινότητας και των κρατών μελών της και θα χρησιμοποιήσει κατά τον καλύτερο δυνατό τρόπο τα δίκτυά του.(5) Κατά την εφαρμογή του προγράμματος, θα δοθεί ιδιαίτερη προσοχή στις υποψήφιες χώρες. Το ΚΚΕρ θα αναλάβει κατάλληλες εκπαιδευτικές δραστηριότητες για την πυρηνική ασφάλεια και τις διασφαλίσεις, περιλαμβανομένων και μέτρων για τον έλεγχο του λαθρεμπορίου πυρηνικών υλικών.(6) To KKΕρ συμμετέχει στα ευρωπαϊκά δίκτυα ασφάλειας των πυρηνικών αντιδραστήρων που αποσκοπούν στη βελτίωση διαφόρων πρακτικών και προσεγγίσεων ασφαλείας και με τον τρόπο αυτό θα συμβάλει στην εφαρμογή παρόμοιων διαδικασιών στις υποψήφιες χώρες.(7) Κατά τη διεξαγωγή των ερευνητικών δραστηριοτήτων που θα αναληφθούν βάσει του παρόντος προγράμματος, θα πρέπει να τηρούνται οι θεμελιώδεις αρχές δεοντολογίας, περιλαμβανομένων και εκείνων που αντανακλώνται στο άρθρο 6 της Συνθήκης για την Ευρωπαϊκή Ένωση και στον Χάρτη Θεμελιωδών Δικαιωμάτων της Ευρωπαϊκής Ένωσης, καθώς και η ανάγκη να ληφθεί υπόψη η αποδοχή των δραστηριοτήτων αυτών από το κοινό.(8) Σε συνέχεια της ανακοίνωσης της Επιτροπής με τίτλο "Γυναίκες και επιστήμη" καθώς και των ψηφισμάτων του Συμβουλίου της 20ής Μαΐου 1999(5) και της 26ης Ιουνίου 2001(6) και του ψηφίσματος του Ευρωπαϊκού Κοινοβουλίου της 3ης Φεβρουαρίου 2000(7) σχετικά με το θέμα αυτό, έχει τεθεί σε εφαρμογή ένα σχέδιο δράσης με σκοπό την ενίσχυση και βελτίωση της θέσης και του ρόλου των γυναικών στις επιστήμες και την έρευνα, που θα πρέπει να διασφαλίσει την τήρηση της ισότητας των ευκαιριών, ανεξαρτήτως του φύλου.(9) Η υλοποίηση του παρόντος προγράμματος θα πρέπει να χαρακτηρίζεται από ευελιξία, αποτελεσματικότητα και διαφάνεια, να λαμβάνει υπόψη τις σχετικές ανάγκες των χρηστών του ΚΚΕρ και των κοινοτικών πολιτικών, και παράλληλα να συμμορφώνεται προς το στόχο της προστασίας των οικονομικών συμφερόντων της Κοινότητας. Οι ερευνητικές δραστηριότητες που θα αναληφθούν βάσει του παρόντος προγράμματος θα πρέπει ενδεχομένως να αναπροσαρμόζονται σε συνάρτηση με τις ανάγκες αυτές και τις επιστημονικές και τεχνολογικές εξελίξεις.(10) Το ΚΚΕρ θα εξακολουθήσει να πληροί τις απαιτήσεις των κοινοτικών πολιτικών όπως αντικατοπτρίζονται στους χρήστες του, για να το πράττει δε αποτελεσματικά, θα διατηρεί κατάλληλη ισορροπία με τις ερευνητικές δραστηριότητες που απαιτούνται για την επίτευξη επιστημονικής αριστείας.(11) Το ΚΚΕρ θα πρέπει να υλοποιήσει τις δραστηριότητες έρευνας και κατάρτισης με άμεσες δράσεις, ιδίως σε ό,τι αφορά τα καθήκοντα που έχουν ανατεθεί στην Επιτροπή βάσει της Συνθήκης. Η Επιτροπή θα πρέπει να εκπληρώσει τα καθήκοντα που της έχουν ανατεθεί στο πεδίο της πυρηνικής σχάσης, αξιοποιώντας την τεχνική εμπειρογνωμοσύνη του ΚΚΕρ.(12) Το ΚΚΕρ θα πρέπει να αναπτύξει ενεργά δραστηριότητες για τη μεταφορά καινοτομίας και τεχνολογίας.(13) Κατά την εκτέλεση του παρόντος προγράμματος, η Επιτροπή θα πρέπει να ζητεί τη γνώμη του διοικητικού συμβουλίου του ΚΚΕρ, σύμφωνα με τις σχετικές διατάξεις της απόφασης 96/282/Ευρατόμ της Επιτροπής, της 10ης Απριλίου 1996, περί αναδιοργάνωσης του Κοινού Κέντρου Ερευνών(8).(14) Η Επιτροπή θα πρέπει να μεριμνήσει, εν ευθέτω χρόνω, για τη διενέργεια ανεξάρτητης αξιολόγησης των δράσεων που έχουν υλοποιηθεί στα πεδία που καλύπτει το παρόν πρόγραμμα. Η εν λόγω αξιολόγηση θα πρέπει να διεξαχθεί με ανοικτό πνεύμα και λαμβάνοντας υπόψη όλους τους εμπλεκόμενους φορείς.(15) Για το επιστημονικό και τεχνολογικό περιεχόμενο του παρόντος ειδικού προγράμματος ζητήθηκε η γνώμη της Επιστημονικής και Τεχνικής Επιτροπής.(16) Για το επιστημονικό και τεχνολογικό περιεχόμενο του παρόντος ειδικού προγράμματος ζητήθηκε η γνώμη του Διοικητικού Συμβουλίου του ΚΚΕρ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Σύμφωνα με την απόφαση 2002/668/Ευρατόμ για το πρόγραμμα πλαίσιο 2002-2006 (καλούμενο εφεξής "πρόγραμμα πλαίσιο"), θεσπίζεται ειδικό πρόγραμμα έρευνας και εκπαίδευσης το οποίο θα υλοποιηθεί με άμεσες δράσεις από το ΚΚΕρ (καλούμενο εφεξής "ειδικό πρόγραμμα"), για την περίοδο από τις 30 Σεπτεμβρίου 2002 έως τις 31 Δεκεμβρίου 2006.2. Οι στόχοι και οι επιστημονικές και τεχνολογικές προτεραιότητες του ειδικού προγράμματος παρατίθενται στο παράρτημα I.Άρθρο 2Σύμφωνα με το παράρτημα ΙΙ της απόφασης 2002/668/Ευρατόμ για το πρόγραμμα πλαίσιο, το ποσό που κρίνεται απαραίτητο για την εκτέλεση του ειδικού προγράμματος ανέρχεται σε 290 εκατομμύρια ΕUR. Στο παράρτημα ΙΙ της παρούσας απόφασης παρατίθεται ενδεικτική κατανομή του ως άνω ποσού.Άρθρο 31. Η Επιτροπή είναι υπεύθυνη για την εκτέλεση του ειδικού προγράμματος.2. Το ειδικό πρόγραμμα υλοποιείται σύμφωνα με τους ειδικούς κανόνες που καθορίζονται στο παράρτημα ΙΙΙ.Άρθρο 41. Η Επιτροπή εκπονεί πρόγραμμα εργασίας για την εκτέλεση του ειδικού προγράμματος, όπου προσδιορίζει λεπτομερέστερα τους στόχους και τις προτεραιότητες, καθώς και το χρονοδιάγραμμα και τις ρυθμίσεις εκτέλεσης του ειδικού προγράμματος· το πρόγραμμα εργασίας τίθεται στη διάθεση όλων των ενδιαφερόμενων μερών.2. Στο πρόγραμμα εργασίας συνεκτιμώνται οι συναφείς ερευνητικές δραστηριότητες των κρατών μελών, των συνδεδεμένων κρατών και των ευρωπαϊκών και διεθνών οργανισμών. Το πρόγραμμα ενημερώνεται κατά περίπτωση.Άρθρο 51. Για τους σκοπούς της υλοποίησης του ειδικού προγράμματος, η Επιτροπή ζητεί τη γνώμη του διοικητικού συμβουλίου του ΚΚΕρ σύμφωνα με την απόφαση 96/282/Ευρατόμ της Επιτροπής.2. Η Επιτροπή ενημερώνει τακτικά το διοικητικό συμβούλιο σχετικά με την πορεία της υλοποίησης του παρόντος ειδικού προγράμματος.Άρθρο 61. Σύμφωνα με το άρθρο 4 του προγράμματος πλαισίου, η Επιτροπή υποβάλλει τακτικές εκθέσεις σχετικά με τη γενική πρόοδο της υλοποίησης του ειδικού προγράμματος.2. Η Επιτροπή μεριμνά για τη διενέργεια ανεξάρτητης αξιολόγησης των δράσεων που υλοποιούνται στα πεδία που καλύπτει το ειδικό πρόγραμμα, όπως προβλέπεται στο άρθρο 5 του προγράμματος πλαισίου.Άρθρο 7Με βάση το κριτήριο του αμοιβαίου οφέλους, η Επιτροπή έχει τη δυνατότητα να ζητεί από το ΚΚΕρ να αναλαμβάνει την εκτέλεση σχεδίων από κοινού με νομικές οντότητες εγκατεστημένες σε τρίτες χώρες, όταν αυτό συμβάλλει ουσιαστικά στην εκτέλεση των άμεσων δράσεων.Άρθρο 8Η παρούσα απόφαση απευθύνεται στα κράτη μέλη.Βρυξέλλες, 30 Σεπτεμβρίου 2002.Για το ΣυμβούλιοΟ ΠρόεδροςB. Bendtsen(1) ΕΕ C 181 Ε της 30.7.2002, σ. 132.(2) Γνώμη που διατυπώθηκε στις 13 Ιουνίου 2002 (δεν δημοσιεύθηκε ακόμη στην Επίσημη Εφημερίδα).(3) EE C 221 της 17.9.2002, σ. 97.(4) EE L 232 της 29.8.2002, σ. 31.(5) ΕΕ C 201 της 16.7.1999, σ. 1.(6) ΕΕ C 199 της 14.7.2001, σ. 1.(7) ΕΕ C 309 της 27.10.2000, σ. 57.(8) ΕΕ L 107 της 30.4.1996, σ. 12.ΠΑΡΑΡΤΗΜΑ ΙΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΓΕΝΙΚΕΣ ΓΡΑΜΜΕΣ ΤΩΝ ΔΡΑΣΤΗΡΙΟΤΗΤΩΝ1. ΕισαγωγήΑποστολή του Κοινού Κέντρου Ερευνών (ΚΚΕρ) είναι να παρέχει επιστημονική και τεχνική υποστήριξη με βάση τις ανάγκες των πελατών, για το σχεδιασμό, την ανάπτυξη, την υλοποίηση και την παρακολούθηση των πολιτικών της Ευρωπαϊκής Ένωσης. Το ΚΚΕρ εξυπηρετεί το κοινό συμφέρον των κρατών μελών και είναι ανεξάρτητο από ειδικά συμφέροντα, ιδιωτικά ή εθνικά.Η συμβολή του ΚΚΕρ στο πρόγραμμα πλαίσιο 2002-2006 συνεκτιμά τις συστάσεις που διατυπώθηκαν μετά τις πρόσφατες αξιολογήσεις του ΚΚΕρ και τις απαιτήσεις που επιβάλλει η μεταρρύθμιση της Επιτροπής. Ειδικότερα περιλαμβάνει:- ενίσχυση του προσανατολισμού προς τον χρήστη,- δραστηριότητες δικτύωσης για τη δημιουργία μιας ευρείας βάσης γνώσεων και, στο πνεύμα του Ευρωπαϊκού Χώρου Έρευνας (ΕΧΕ), την ενίσχυση της συμμετοχής των εργαστηρίων, της βιομηχανίας και των ρυθμιστικών αρχών των κρατών μελών στην επιστημονική και τεχνολογική υποστήριξη που παρέχεται στις πολιτικές της Ευρωπαϊκής Ένωσης,- εστίαση των δραστηριοτήτων σε επιλεγμένα θέματα, συμπεριλαμβανομένης της κατάρτισης ερευνητών για τις ανάγκες διατήρησης της εμπειρογνωμοσύνης επί πυρηνικών θεμάτων στην Ευρωπαϊκή Ένωση και στα συνδεδεμένα κράτη.Θα υπάρξει μέριμνα για συντονισμό με τις έμμεσες δράσεις του ειδικού προγράμματος Ευρατόμ.Το ΚΚΕρ ανταποκρίνεται σε ανάγκες και απαιτήσεις οι οποίες έχουν εντοπιστεί και εκφραστεί ρητά, ιδίως εκ μέρους των υπηρεσιών της Επιτροπής, και οι οποίες αναπροσαρμόζονται μέσω συστηματικών και τακτικών επαφών(1).Στα πεδία αρμοδιότητάς του, η συμβολή του ΚΚΕρ αποβλέπει στη δημιουργία συνεργιών με τις σχετικές θεματικές προτεραιότητες των άλλων ειδικών προγραμμάτων, κυρίως μέσω συμμετοχής σε έμμεσες δράσεις, με σκοπό ενδεχομένως να προσδώσει προστιθέμενη αξία στις εργασίες που διεξάγονται στο πλαίσιο αυτών (π.χ. με σύγκριση και επικύρωση δοκιμών και μεθόδων ή με ολοκλήρωση των αποτελεσμάτων για τους σκοπούς της χάραξης πολιτικής).2. Περιεχόμενο του προγράμματος2.1. ΑιτιολογίαΟι δραστηριότητες του ΚΚΕρ σε πυρηνικά θέματα υποστηρίζουν τις συναφείς πολιτικές της Κοινότητας και ειδικές υποχρεώσεις της Επιτροπής που απορρέουν από τη συνθήκη. Η πυρηνική ενέργεια καλύπτει το ένα τρίτο περίπου της κοινοτικής παραγωγής ηλεκτρικής ενέργειας, και απαιτείται περαιτέρω επαγρύπνηση για να κατοχυρωθεί η συνέχιση των μέχρι τώρα αξιοσημείωτων επιδόσεων της Κοινότητας σε θέματα ασφάλειας και να συνεχιστούν οι προσπάθειες για μη εξάπλωση των πυρηνικών όπλων και για αποτελεσματική διαχείριση της επεξεργασίας και της μακροχρόνιας αποθήκευσης πυρηνικών αποβλήτων. Η διεύρυνση της Ευρωπαϊκής Ένωσης, παράλληλα με τις ανάγκες διασφάλισης του υλικού που προκύπτει ως αποτέλεσμα του αφοπλισμού και με την ανάδυση νέων τεχνολογικών εξελίξεων, δημιουργούν νέες προκλήσεις.Εστιάζοντας τις δραστηριότητές του σε πεδία όπου ενδείκνυται η εμπλοκή της Κοινότητας, το ΚΚΕρ δραστηριοποιείται εκεί όπου η πανευρωπαϊκή του ταυτότητα παράγει προστιθέμενη αξία και η δράση του αιτιολογείται αφενός με τον διασυνοριακό χαρακτήρα της πυρηνικής ασφάλειας και αφετέρου με το ενδιαφέρον του ευρύτερου πληθυσμού για τις διασφαλίσεις, τη μη εξάπλωση, τη διαχείριση των ραδιενεργών αποβλήτων, την ασφάλεια των αντιδραστήρων και την παρακολούθηση της ιοντίζουσας ακτινοβολίας, ζητήματα που θα αποτελέσουν τα κεντρικά πεδία της δραστηριότητάς του.Κύριος στόχος θα είναι η περαιτέρω ανάπτυξη της συνεργασίας μέσω δικτυώσεων, ώστε να δημιουργηθεί ευρεία συναίνεση επί σειράς σχετικών ζητημάτων σε ευρωπαϊκό και παγκόσμιο επίπεδο. Η εφαρμογή των διασφαλίσεων από την Υπηρεσία Διασφαλίσεων Ευρατόμ (ESO) και τον Διεθνή Οργανισμό Ατομικής Ενέργειας (IAEA) προϋποθέτει υποστήριξη και άμεση βοήθεια σε επίπεδο έρευνας και ανάπτυξης. Ειδικό ενδιαφέρον θα υπάρξει για τη συνεργασία με μελλοντικά κράτη μέλη της Ευρωπαϊκής Ένωσης. Οι δραστηριότητες κατάρτισης θα συμβάλουν σημαντικά ώστε το ΚΚΕρ να εξασφαλίσει στην Ευρωπαϊκή Ένωση μια νέα γενιά επιστημόνων που θα διαθέτουν την απαιτούμενη τεχνογνωσία και ειδίκευση στον πυρηνικό τομέα. Συνεπώς, τα κύρια πεδία της έρευνας θα είναι:- διαχείριση ραδιενεργών αποβλήτων και διασφαλίσεις πυρηνικών υλικών,- ασφάλεια των διαφόρων τύπων αντιδραστήρων, παρακολούθηση και μετρολογία στον τομέα της ιοντίζουσας ακτινοβολίας.2.2. Διαχείριση ραδιενεργών αποβλήτων και διασφαλίσεις πυρηνικών υλικώνΕξαντλημένα καύσιμα και επεξεργασία και αποθήκευση αποβλήτων υψηλής ραδιενέργειαςΓια την αντιμετώπιση ζητημάτων σχετικών με τα εξαντλημένα πυρηνικά καύσιμα καθώς και με την επεξεργασία και διαχείριση ραδιενεργών αποβλήτων, το ΚΚΕρ θα αναπτύξει περαιτέρω την κατανόηση θεμελιωδών δεδομένων φυσικής, χημείας και επιστήμης των υλικών, σχετικά με τα στοιχεία της σειράς του ακτινίου (ακτινίδες) και προϊόντα που περιέχουν ακτινίδες.Οι βασικές διεργασίες που διέπουν τη συμπεριφορά ακτινοβολημένου καυσίμου σε συνθήκες ενδιάμεσης αποθήκευσης ή μακροχρόνιας ταφής σε γεωλογικούς σχηματισμούς θα μελετηθούν περαιτέρω.Το ΚΚΕρ θα εξακολουθήσει να δοκιμάζει και να αξιολογεί διεργασίες για αποτελεσματικότερο διαχωρισμό των ραδιοτοξικών στοιχείων από τα εξαντλημένα καύσιμα και για την επανεπεξεργασία των προϊόντων που προκύπτουν. Οι σχετικές εργασίες θα διεξαχθούν μαζί με ευρωπαίους εταίρους στο πλαίσιο του προγράμματος για τη μεταστοιχείωση και τον διαχωρισμό. Επιπλέον της πειραματικής και θεωρητικής αυτής προσέγγισης, το ΚΚΕρ θα συνεχίσει και θα διευρύνει τη συμμετοχή του σε δίκτυα με ενδεχόμενο συντονιστικό ρόλο, όπως στη διεθνή ομάδα εργασίας σχεδιασμού του καυσίμου για συστήματα επιταχυντών.Πυρηνικές διασφαλίσεις και μη διάδοσηΟι δραστηριότητες σχετικά με τις διασφαλίσεις θα παράσχουν άμεση υποστήριξη στους φορείς επιθεωρήσεων (ESO και ΙΑΕΑ) και στις επιχειρήσεις εκμετάλλευσης· στο πλαίσιό τους θα αναληφθεί έρευνα υποστήριξης που θα προετοιμάζει το έδαφος για τις μελλοντικές ανάγκες, ενώ παράλληλα θα βελτιώνονται διαρκώς ώστε να προσαρμόζονται στο πολιτικό περιβάλλον, και ιδίως στις αλλαγές των συστημάτων ελέγχου, και στις τεχνολογικές εξελίξεις. Οι δραστηριότητες περιλαμβάνουν ανάπτυξη και αξιολόγηση εργαλείων και οργάνων για καταστροφικές και μη καταστροφικές δοκιμές, προμήθεια πιστοποιημένων υλικών αναφοράς, συγκράτηση και επιτήρηση, κατάρτιση επιθεωρητών, αναβάθμιση και εκμετάλλευση επιτόπιων εργαστηρίων. Το ΚΚΕρ θα εξακολουθήσει να αποτελεί το κέντρο του δικτύου της ΕSARDA (European Safeguards Research and Development Association/ευρωπαϊκή ένωση για την έρευνα και ανάπτυξη των διασφαλίσεων).Η ενίσχυση του καθεστώτος των διασφαλίσεων βασίζεται ολοένα και περισσότερο στις τεχνολογίες της πληροφορίας, για να βελτιώνεται η αποτελεσματικότητά του και να εφαρμόζονται νέα μέτρα. Το ΚΚΕρ θα συνεχίσει τις προσπάθειές του για την ανάπτυξη συστημάτων παρακολούθησης του περιβάλλοντος, παρακολούθησης με τη βοήθεια δορυφόρων, καινοτόμων συστημάτων διαχείρισης δεδομένων και πληροφοριών, καθώς και βελτιωμένων τεχνικών επικοινωνίας και τηλεπισκόπησης που θα καθιστούν δυνατή την εξ αποστάσεως εκτέλεση ορισμένων δραστηριοτήτων διασφαλίσεων από την έδρα των αρμόδιων υπηρεσιών. Η συνέργεια με τις εργασίες του ΚΚΕρ που άπτονται της καταπολέμησης της απάτης θα αναπτυχθούν περαιτέρω.Το ΚΚΕρ θα συνεχίσει να υποστηρίζει τη μεταφορά του σχετικού με τις διασφαλίσεις τεχνολογικού "κοινοτικού κεκτημένου" στις χώρες που έχουν υποβάλει αίτηση προσχώρησης (αιτούσες χώρες).Το ΚΚΕρ συμμετέχει ενεργά στις διεθνείς προσπάθειες εντοπισμού παράνομων δραστηριοτήτων και καταπολέμησης του λαθρεμπορίου πυρηνικών υλικών. Το ΚΚΕρ θα εντατικοποιήσει τις δραστηριότητες και τις ερευνητικές προσπάθειές του στον τομέα αυτόν ούτως ώστε να μπορεί να ανταποκρίνεται στα αιτήματα οποιουδήποτε κράτους μέλους ή αιτούσας χώρας. Θα αναπτυχθεί περαιτέρω αυτό που μπορεί να ονομαστεί "πυρηνοδικαστική".Η εξειδικευμένη τεχνογνωσία και τεχνικές του ΚΚΕρ για τις πυρηνικές διασφαλίσεις της ΕΥΡΑΤΟΜ μπορούν να συνεισφέρουν στις διεθνείς προσπάθειες για τη μη εξάπλωση όπλων μαζικής καταστροφής. Ειδικότερα, το ΚΚΕρ θα καταβάλει προσπάθειες προκειμένου να συγκεντρώσει όλη την δυνατή εμπειρογνωμοσύνη και να εντάξει πλήρως στο δίκτυο ΕSARDA όλους τους εταίρους του.2.3. Ασφάλεια των διαφόρων τύπων αντιδραστήρων, παρακολούθηση και μετρολογία της ιοντίζουσας ακτινοβολίαςΑσφάλεια των διαφόρων τύπων αντιδραστήρωνΠρέπει να διασφαλιστεί η υψηλή στάθμη ασφάλειας των πυρηνικών σταθμών στην Ευρωπαϊκή Ένωση. Η λειτουργία ορισμένων αντιδραστήρων της τρέχουσας γενιάς θα συνεχιστεί επί εικοσαετία τουλάχιστον. Το ΚΚΕρ θα εξακολουθήσει να υποστηρίζει τις αρχές τις αρμόδιες για την ασφάλεια και τις επιχειρήσεις εκμετάλλευσης των πυρηνικών σταθμών δημιουργώντας δίκτυα για τη γήρανση, την ανίχνευση βλαβών, την επιθεώρηση εν λειτουργία, και την εκτίμηση της δομικής ακεραιότητας. Η ανάλυση και διαχείριση ατυχημάτων, ο έλεγχος της καταλληλότητας κωδίκων, η ανάλυση συστημάτων και η ανάπτυξη μεθόδων με κριτήριο την επικινδυνότητα αποτελούν παραδοσιακές αρμοδιότητες του ΚΚΕρ, που έχουν σημασία τόσο για την εναρμόνιση στο εσωτερικό της Ευρωπαϊκής Ένωσης όσο και ενόψει της διεύρυνσης. Η υποστήριξη προς το πρόγραμμα PHEBUS θα συνεχιστεί. Θα υποστηριχτεί η ανάκτηση πειραματικών δεδομένων και η αρχειοθέτησή τους ώστε να είναι προσπελάσιμα, ενώ θα δοθεί ιδιαίτερη προσοχή στη διαχείριση και διάδοση των εν λόγω δεδομένων.Το ΚΚΕρ θα συμβάλει επίσης ώστε να αναπτυχθεί μια κοινή νοοτροπία ασφάλειας στις χώρες της Κεντρικής και Ανατολικής Ευρώπης· η σχετική υποστήριξη θα αφορά την επιχειρησιακή ασφάλεια και την αναβάθμιση των σταθμών, τη δομική ακεραιότητα, την πρόληψη και διαχείριση ατυχημάτων.Σε ό,τι αφορά την ασφάλεια των πυρηνικών καυσίμων, το ΚΚΕρ θα επικεντρώσει τις προσπάθειές του στις μηχανικές και χημικές αλληλεπιδράσεις στη διεπαφή καυσίμου/ περιβλήματος και στη συμπεριφορά του καυσίμου σε περίπτωση υψηλού ποσοστού καύσης. Οι κώδικες επιδόσεων καυσίμου TRANSURANUS θα συνεχίσουν να διευρύνονται με νέα δεδομένα, τα οποία θα διαδοθούν ευρέως, και με κατάρτιση των χρηστών, συμπεριλαμβανομένων επιστημόνων από χώρες της Ανατολικής Ευρώπης.Από κοινού με τη βιομηχανία και τα ερευνητικά ιδρύματα, το ΚΚΕρ θα συμβάλει στην ανάλυση και αξιολόγηση διαφόρων χαρακτηριστικών ασφάλειας των διαφόρων τύπων συστημάτων παραγωγής ενέργειας, που ήδη βρίσκονται υπό μελέτη σε αρκετές χώρες.Παρακολούθηση και μετρολογία της ιοντίζουσας ακτινοβολίαςΗ αναζήτηση τρόπων προστασίας του πολίτη και του περιβάλλοντος από τις επιπτώσεις της ακτινοβολίας απαιτεί κατ' αρχήν μια αξιόπιστη δοσιμετρία. Η μακρόχρονη τεχνογνωσία του ΚΚΕρ στην ακτινοπροστασία και στη μετρολογία θα εξακολουθήσει να προσανατολίζεται προς αυτό το αντικείμενο.Η μετρολογία ραδιονουκλεϊδίων θα εστιαστεί σε μετρήσεις αναφοράς και στην ανάπτυξη διεθνών προτύπων για τις μετρήσεις αναφοράς της ραδιενέργειας. Επιπλέον, θα παρασχεθεί υποστήριξη για την πυρηνική ασφάλεια και τις πυρηνικές διασφαλίσεις, την παρακολούθηση της ιοντίζουσας ακτινοβολίας σύμφωνα με τη Συνθήκη, και τη μέτρηση εξαιρετικά χαμηλών δόσεων ιοντίζουσας ακτινοβολίας.Η τεχνογνωσία του ΚΚΕρ στην ανάλυση και την ειδοποιία ιχνών ραδιενέργειας θα αξιοποιηθεί περαιτέρω στο πλαίσιο της προστασίας του περιβάλλοντος.(1) Ετήσια εργαστήρια χρηστών, διυπηρεσιακή ομάδα ΓΔ πελατών, διμερείς συμφωνίες, κλπ.ΠΑΡΑΡΤΗΜΑ ΙΙΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ>ΘΕΣΗ ΠΙΝΑΚΑ>ΠΑΡΑΡΤΗΜΑ ΙΙΙΕΙΔΙΚΟΙ ΚΑΝΟΝΕΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ1. Η Επιτροπή, αφού ζητήσει τη γνώμη του διοικητικού συμβουλίου του ΚΚΕρ, θα προχωρήσει στην υλοποίηση της άμεσης δράσης με βάση τους επιστημονικούς στόχους και το περιεχόμενο του παραρτήματος Ι. Οι δραστηριότητες που αφορούν την παρούσα δράση θα υλοποιηθούν στα αρμόδια ινστιτούτα του Κοινού Κέντρου Ερευνών (ΚΚΕρ).2. Κατά την υλοποίηση των δραστηριοτήτων του, και όποτε κρίνεται σκόπιμο και εφικτό, το ΚΚΕρ θα οργανώνει ή θα συμμετέχει σε δίκτυα δημόσιων και ιδιωτικών εργαστηρίων των κρατών μελών ή σε ευρωπαϊκές κοινοπραξίες (consortia) έρευνας για την υποστήριξη της χάραξης πολιτικής στην Ευρώπη. Θα δοθεί ιδιαίτερη προσοχή στη συνεργασία με τη βιομηχανία και ειδικότερα με τις μικρομεσαίες επιχειρήσεις. Ερευνητικοί φορείς εγκατεστημένοι σε τρίτες χώρες μπορούν επίσης να συμμετέχουν σε σχέδια, σύμφωνα με τις σχετικές διατάξεις του άρθρου 6 και, κατά περίπτωση, στο πλαίσιο συμφωνιών επιστημονικής και τεχνολογικής συνεργασίας ανάμεσα στην Κοινότητα και τις εκάστοτε τρίτες χώρες. Θα δοθεί ιδιαίτερη προσοχή στη συνεργασία με ερευνητικά εργαστήρια και ινστιτούτα των υποψηφίων χωρών και των χωρών της Κεντρικής και Ανατολικής Ευρώπης και της πρώην Σοβιετικής Ένωσης.Το ΚΚΕρ θα χρησιμοποιήσει επίσης κατάλληλους μηχανισμούς ώστε να εντοπίζονται σε συνεχή βάση οι απαιτήσεις και ανάγκες των πελατών και χρηστών του και αναλόγως να εντάσσονται στις σχετικές δραστηριότητες.3. Οι γνώσεις που θα αποκτώνται από την υλοποίηση των σχεδίων θα διαδίδονται από το ίδιο το ΚΚΕρ (λαμβάνοντας υπόψη τους ενδεχόμενους περιορισμούς που επιβάλλει η τήρηση του απορρήτου).4. Τα συνοδευτικά μέτρα περιλαμβάνουν:- διοργάνωση επισκέψεων προσωπικού του ΚΚΕρ σε εθνικά εργαστήρια, βιομηχανικά εργαστήρια και πανεπιστήμια,- προώθηση της κινητικότητας νέων επιστημόνων, και μάλιστα από τις υποψήφιες χώρες,- εξειδικευμένη κατάρτιση με ιδιαίτερο βάρος στην πυρηνική εμπειρογνωμοσύνη και την νοοτροπία της πυρηνικής ασφάλειας στην Ευρωπαϊκή Ένωση,- διοργάνωση επισκέψεων σε ινστιτούτα του ΚΚερ, για επιστήμονες και αποσπασμένους εθνικούς εμπειρογνώμονες, από τις υποψήφιες κυρίως χώρες,- συστηματική ανταλλαγή πληροφοριών μέσω, μεταξύ άλλων, της διοργάνωσης επιστημονικών σεμιναρίων, εργαστηρίων και συμποσίων και μέσω επιστημονικών δημοσιεύσεων,- ανεξάρτητη επιστημονική και στρατηγική αξιολόγηση των επιδόσεων των σχεδίων και των προγραμμάτων.